
Es donen a conèixer noves dades corològiques i observacions taxonòmiques per a la 
flora de Menorca referents a 33 tàxons. D'aquests, 7 són novetat per a la flora de les 
Balears: Bunias erucago L., Holcus lanatus subsp. vaginatus (Willk. ex Pérez Lara) 
M. Seg. & Castrov., Juncus striatus Schousb. ex E. Mey, Minuartia hybrida subsp. 
laxa (Jord.) Jauzein, Najas marina subsp. armata Horn, Thymelaea passerina (L.) 
Coss. & Germ., Verbena officinalis subsp. africana R. Fern. & Verde. Altres 8 ho 
són per la flora de Menorca: Cerastium diffussum Pers., Filago fuscescens Pomel, 
Glebionis x merinoana (Pau) P. Fraga & C. Mascaró comb. nov., Linaria micrantha 
(Cav.) Hoffmanns. & Link, Lysimachia tenella L., Rosa andegavensis Bastard., 
Sanguisorba minor Scop. subsp. minor, Stellaria ruderalis M. Lepší, P. Lepší, Z. 
Kaplan & P. Kouteckÿ. La inclusió d'altres 6 tàxons ha servit per confirmar la seva 
presència a l'illa: Ceratophyllum demersum L., Lythrum salicaria L., Medicago 
heterocarpa Spach ex Durieu, Paronychia argentea Lam., Reseda phyteuma L. i 
Rosa canina L., la resta de citacions corresponen a tàxons dels que fins ara es 
coneixien poques localitats. 

NOTES AND CONTRIBUTIONS TO THE FLORA OF MENORCA (XVI. 
FLORISTIC RECORDS. New chorological data and taxonomic observations 
referring to the vascular flora of Menorca are reported for 33 taxa. 7 taxa are new 
records for the flora of the Balearic Islands: Bunias erucago L., Holcus lanatus 
subsp. vaginatus (Willk. ex Pérez Lara) M. Seq. & Castrov., Juncus striatus 
Schousb. ex E. Mey, Minuartia hybrida subsp. laxa (Jord.) Jauzein, Najas marina 
subsp. armata Horn, Thymelaea passerina (L.) Coss. & Germ., Verbena officinalis 
subsp. africana R. Fern. & Verdc. Other 8 are newly reported for the flora of 
Menorca: Cerastium diffussum Pers., Filago fuscescens Pomel Glebionis x 
merinoana (Pau) P. Fraga & C. Mascaró comb. nov., Linaria micrantha (Cav.) 
Hoffmanns. & Link, Lysimachia tenella L., Rosa andegavensis Bastard., 
Sanguisorba minor Scop. subsp. minor, Stellaria ruderalis M. Lepší, P. Lepší, Z. 
Kaplan & P. Koutecky. Six taxa with an uncertain presence on the island are 
confirmed: Ceratophyllum demersum L., Lythrum salicaria L., Medicago 
heterocarpa Spach ex Durieu, Paronychia argentea Lam., Reseda phyteuma L. and 
Rosa canina L. Other records are for taxa that are considered as very rare in the 
island (less than 5 populations known). 

Keywords: chorology, new records, vascular flora, Menorca, Balearic Islands. 


Pere FRAGA-ARGUIMBAU, Fundació Privada Carl Faust. Passeig Carl Faust, 9. 
17300 Blanes (Girona) pere.fraga@gmail.com; Cristòfol MASCARÓ-SINTES, GOB 
Menorca. Camí des Castell, 53. 07702 Maó. Xec PALLICER-ALLÈS, David 
CARRERAS-MARTÍ i Ivan FERNÁNDEZ-REBOLLAR, Observatori Socioambiental 





192 Boll. Soc. Hist. Nat. Balears, 63 (2020) 


de Menorca. Institut Menorquí d'Estudis. Camí des Castell, 28. 07702 Maó, Magda 
SEOANE-BARBER, GOB Menorca. Camí des Castell, 53. 07702 Maó. Tots els 
autors membres de la Comissió de Botànica. GOB Menorca — Institut Menorquí 
d'Estudis. Camí des Castell, 28. 07703 Maó. 


Recepció del manuscrit: 26-desembre-2020; revisió acceptada:29-desembre-2020. 


Introducció 


La continua exploració del territori 
menorquí permet anar descobrint tàxons 
vegetals fins ara no citats de l'illa o ampliar 
la distribució dels que ja formaven part del 
catàleg de la flora vascular de l'illa (Fraga 
et al., 2004). Tanmateix, les exploracions, 
les sortides de camp, volen hores de 
dedicació in situ, però també ex situ (la 
feina de gabinet per identificar, verificar i 
processar les mostres recollides). Per açò, 
és d'agrair que hi hagi iniciatives que 
permetin finançar, al menys parcialment, 
aquestes contribucions. La feina que aquí es 
presenta forma part de l'activitat de la 
Comissió de Botànica (GOB Menorca — 
Institut Menorquí d'Estudis). 


Material i Mètodes 


La selecció dels resultats segueix sent la 
mateixa que en les altres contribucions al 
coneixement de la flora de Menorca i a 
l'actualització del seu catàleg de flora 
vascular, així les citacions que aquí es 
recullen responen als següents criteris: 

- Novetats florístiques per a la flora 
de l'illa o de les Balears 

- Confirmació de la presència de 
tàxons dubtosos o amb citacions 
anteriors poc precises 

-  'Tàxons no retrobats des de feia 
temps 

- Ampliació de l'àrea de distribució 
de tàxons fins ara considerats com 
a rars o molt rars 

La determinació dels tàxons s'ha fet tant 
a partir de les observacions de camp com 


també de les procedents del material 
preservat com a testimoni en els herbaris. 
Els resultats d'aquestes observacions s'han 
contrastat posteriorment amb les 
informacions proporcionades per les 
diferents publicacions a les que es fa 
referència en el text i que queden recollides 
en l'apartat final de referències citades o 
bibliografia. 

L'estructura i format de la informació 
per a cada tàxon també segueix els criteris 
de les contribucions anteriors (p.e. Fraga et 
al., 2015). Els tàxons estan ordenats 
alfabèticament. Els noms dels autors s'han 
abreviat segons el criteri establert per 
Brummitt i Powell (1992). Per a cada una 
de les citacions es proporciona la 
informació en el mateix tipus de contingut i 
format que edicions anteriors. 

Els tàxons que són novetat per a la flora 
de les Balears van precedits per dos 
asteriscs (**) i els que ho són per a la flora 
de Menorca per un (5). 


Resultats i discussió: catàleg florístic 


Acis autumnalis (L.) Sweet 

S'Enclusa, Ferreries, 31SEE869279, 
115 m, clarianes de la marina silicícola de 
brucs, arenes silícies humides o regalimants 
a l'hivern, 29-IX-2020. P. Fraga (P. Fraga, 
herb. pers.). 

Tercera localitat a Menorca per aquest 
geófit autumnal. Fins ara es coneixia de 
s'Ermita de Ferreries i de la zona coneguda 
com dalt Grenada (Fraga et al., 2005). 
L'interès d'aquesta nova població és que 
forma part d'un sistema orogràfic diferent 
(serrada de s'Enclusa), tot i quedar a poca 

distància de la població de s'Ermita de 
Ferreries. 


**Bunias erucago L. (Fig. 1) 
Son Felip, Ciutadella de Menorca, 
31TEE828328, 50 m, comunitats herbàcies 
i guarets en terres silícies, 14-IV-2020. C. 
Mascaró & P. Fraga (P. Fraga, herb. pers.). 
Crucífera anual distribuida per l'Europa 
meridional i Àfrica del Nord (Hernández 
Bermejo, 1993). En aquesta primera 
localitat coneguda a Balears la població era 
densa, formada per centenars d'individus, 
puntualment l'espécie era dominant. 





Fig. 1. Bunias erucago L., detall del fruit. 
Fig. 1. Bunias erucago L., fruit. 


Carex punctata Gaudin 

Son Felip, Ciutadella de Menorca, 
3| TEE827329, 50 m, vegetació higrófila en 
situació ombrejada, terres arenoses silícies, 
14-IV-2020. C. Mascaró & P. Fraga (P. 
Fraga, herb. pers.). 

Tercera localitat amb unes 
característiques ecológiques semblants a les 
dues anteriors (Fraga et al., 2018): 
comunitats herbàcies persistents en sòls 
silicis estacionalment humits. També aquí 
estava acompanyada per altres espècies del 
gènere: C. distans L., C. muricata L., C. 
flacca Schreb., etc. 


*Cerastium diffussum Pers. 
S'Alberg Vell, Ferreries, 31 SEE833262, 
80 m, paret seca de pedres de marès en 


orientació nord i protegida per ullastrar, 
materials calcaris, 28-IV -2020. P. Fraga (P. 
Fraga, herb. pers.). 

Fins ara a Menorca es coneixien tres 
tàxons del grup de C. semidecandrum L., a 
més d'aquesta espècie hi són presents: C. 
gussonei Tod. ex Lojac. i C. pumilum 
Curtis (Fraga et al., 2018). La discriminació 
taxonòmica es fa principalment per la 
consistencia de les  bràctees de la 
inflorescència i dels sèpals (herbàcis o 
parcialment membranosos) i per la forma 
dels pedicels (Tison et al., 2014). Aquesta 
població de C. difussum a s'Alberg Vell 
seria la primera cita d'aquesta espècie a 
Menorca i a les Balears, les citacions 
anteriors correspondrien a C. gussonei (C. 
diffussum subsp. gussonei (Tod. ex Lojac.) 
P.D. Sell & Whitehead) (Bolós & Vigo, 
1990). Es diferencia de les altres dues que 
també creixen cap a l'interior (C. pumilum i 
C. semidecandrum) per ser una planta més 
robusta, amb la  inflorescéncia més 
ramificada i, principalment, per les bràctees 
totes herbàcies i els pedicels de 2 a 5 
vegades més llargs que el calze. 

Pel conjunt de les Balears s'ha citat 
anteriorment sense indicar localitat concreta 
per Greuter et al. (1984) i posteriorment de 
Mallorca per Riddiford (2002). Amb tot 
açò, aquesta seria la primera localitat 
concreta per Menorca. Tanmateix, la 
taxonomia del grup C. semidecandrum 
encara s'ha de resoldre d'una forma sòlida i 
extensa a les Balears. 


Ceratophyllum demersum L. 

Sant Antoni de s'Aranjassa, barranc 
d'Algendar, Ferreries, 31SEE8225, 20 m, 
aigües permanents embassades dins un 
safareig i de curs lent (tolls) en el torrent, 
21-VI-2020, P. Fraga & X. Pallicer (HGM 
20200007). 

Espècie que a Menorca fins ara només 
es coneixia per una citació de Montserrat 

(1953), però que no s'havia retrobat. A les 
altres illes es coneguda de Mallorca 
(Bonafè, 1978) on és puntualment abundant 


a l'Albufera d'Alcudia. Al barranc 
d'Algendar l'espècie és completament 
dominant dins el safreig gran de 


s’Aranajassa, més localitzada i dispersa per 
dins el torrent, allà on els tolls tenen més 
profunditat. 


Daucus carota subsp. drepanensis (Tod. ex 
Lojac.) Heywood (Fig. 2) 

Na Macaret, Es Mercadal, 
31TFE023306, 15 m, Depressions amb 
comunitats herbàcies del litoral en sòls 
argilosos compactes amb períodes efímers 
d'inundació, materials calcaris, 11-VI- 
2013, P. Fraga (P. Fraga, herb. pers.). 

Dins el complex de D. carota L. aquesta 
subespècie està ben caracteritzada 
(Jenamonod i Gamisans, 2013, Tison et al., 
2014) per ser una planta prostrada, 
ramificada des de la base, fulles petites 
(fins 7 cm a les plantes de Menorca) amb 
poc segments i aquests amples, de contorn 
arrodonit. Les umbel-les també són petites 
(3-7 cm de diàmetre a les plantes de 
Menorca) i d'aspecte dens (Fig. 2). Citada 
per Casallachs in Teixidor (1872), unes 
citacions que van ser considerades poc 
fiables en el catàleg de la flora vascular de 
Menorca (Fraga et al., 2004). Pujadas Salvà 
(2003), no la recull pel conjunt del territori 
de la flora ibèrica i Bolòs & Vigo (1990) 
consideren les citacions anteriors com a 
confusions amb altres tàxons del grup. 

Martínez-Flores et al. (2020) en un 
estudi genètic del complex de D. carota fan 
un interpretació taxonòmica diferent a la 
dels autors de flores mencionades aquí 
(Pujadas-Salvà, 2003;  Jeanmonod i 
Gamisans, 2013; Tison et al., 2014), segons 
aquest estudi a la Mediterrània occidental, 
dins aquest grup només hi estaria 
representada la subsp. hispanicus (Gouan) 


Thell., mentre que la subsp. drepanensis 
seria sinònim de la subsp. commutatus 
(Paol.) Thell., la qual no seria present a les 
Balears i quedaria restringida a l'àrea de la 
mar de Ligúria i Còrcega. Tanmateix, els 
autors mencionen que la interpretació 
taxonòmica del grup gummifer s.l. la fan 
amb criteris geogràfics i no tan 
morfològics. A la mateixa publicació 
(Martínez-Flores et al., 2020) a la clau 
dicotòmica, per identificar les subespècies 
de D. carota a la Mediterrània occidental, 
el criteri final de discriminació és una àrea 
geogràfica, sense mencionar cap caràcter 
morfològic. Coneixent els casos ben 
estudiats de dispersió a llarga distància dins 
la Mediterrània occidental (p.e. Carnicero 
et al., 2018) i considerant que en els tàxons 
litorals aquest mecanisme és relativament 
habitual (p.e. Radereit i VVetsberg, 2007), 
sembla que aquest criteri geogràfic és poc 
realista dins la complexitat d'aquest grup. 

Pel que fa a Menorca, Martínez-Flores 
et al. (2020) en el seu estudi inclouen 
mostres de la costa de migjorn i ponent, on 
certament hi predomina la subsp. 
hispanicus, peró no hi ha cap localitat de la 
tramuntana on aquest grup taxonómic 
mostra més diversitat morfológica i la 
subsp. commutatus (sensu Pujadas-Salvà, 
2003) és més freqüent. 

Davant els dubtes taxonómics i 
biogeogràfics que planteja el tractament 
taxonómic proposat per Martínez-Flores ef 
al. (2020), aquí s'ha preferit seguir el que 
s'ha emprat en els darrers anys en les obres 
florístiques (Pujadas-Salvà, 2003; 
Jeanmonod 1 Gamisans, 2013; Tison et al., 
2014). 


*Filago fuscescens Pomel 

Es Banyuls, Ciutadella de Menorca, 
3] SEE7619, 5 m, pradells de teròfits en sòl 
calcari arenós, 9-IV-2020, P. Fraga (P. 
Fraga, herb. pers.); Son Domingo, Alaior, 

Fig. 2. Daucus carota subsp. drepanens 


31SEE9713, 50 m, pradells de teròfits, poc 
densos, en sòl calcari argilós, 7-V-2020, P. 
Fraga (P. Fraga, herb. pers.), Son Bou, 
Alaior, replans de penyes amb pradells de 
teròfits en sòl calcari arenós, 14-V-2020, P. 
Fraga (P. Fraga, herb. pers.). 

Tot i que aquesta espècie no s'havia 
citat de Menorca, tot sembla indicar que 
seria la més habitual en els pradells de 
teròfits que es formen sobre les terres 
primes calcàries del migjorn de l'illa, 
especialment a la franja més propera al 
litoral. En general, aquestes plantes 
s'havien identificat erròniament com a 
formes poc desenvolupades de F. 
pyramidata L. A les Balears es coneguda de 
totes les illes (Andrés-Sánchez et al., 2019). 


Filago lutescens Jord. 

Son Felip, Ciutadella de Menorca, 
31TEE831335, 70 m, comunitats de teròfits 
en arenes fixades per la vegetació, materials 

calcaris, 14-IV-2020. C. Mascaró & P. 
Fraga (P. Fraga, herb. pers.). 

Segona localitat per aquesta espécie a 
Menorca amb unes caracteristiques 
d'hàbitat pràcticament idèntiques a la 
primera (Fraga et al., 2020): pradells de 
plantes anuals en un arenal fixat per la 
vegetació llenyosa. Com a la primera 
localitat, aquí l'espècie també era abundant 
i formava poblacions denses. 


*Glebionis x merinoana (Pau) P. Fraga & 
C. Mascaró comb. nova (Fig. 3) 

Basiònim: Chrysanthemum merinoanum 
Pau. Pau, C. 1899. Actas Soc. Esp. Hist. 
Nat. 28: 215. 

Son Felip, Ciutadella de Menorca, 
31TEE828327, 50 m, tanques en guaret 
amb vegetació ruderal nitròfila i segetals, 
arenes calcàries, 14-IV -2020. C. Mascaró & 
P. Fraga (P. Fraga, herb. pers.). 

Tàxon descrit per Pau (1899) d'Eivissa 
com una planta amb caràcters intermedis 

Fig. 3. Individus recol-lectats in situ de Glebionis coronaria (L.) Cass. ex Spach. (esquerra), G. x 


merinoana (Pau) P. Fraga & C. Mascaró (centre), G. segetum (L.) Fourr. (dreta). 
Fig. 3. In situ collected specimens of Glebionis coronaria (L.) Cass. ex Spach. (left), G. x merinoana 
(Pau) P. Fraga & C. Mascaró (centre), G. segetum (L.) Fourr. (right). 


entre Glebionis coronaria (L.) Cass. ex 
Spach i G. segetum (L.) Fourr. Rosselló & 
Sáez (2000), després d'haver examinat el 
material de Pau, conclouen que aquell 
entraria dins la variabilitat de G. coronaria. 
Posteriorment, Cano et al. (2017) 
l'interpreten com un híbrid entre les dues 
espècies. A la localitat indicada, per una 
banda hi ha G. coronaria en les dues 
formes cromàtiques: var. coronaria amb les 
flors ligulades completament grogues i var. 
discolor (D'Urv.) Turland amb les flors 
ligulades blanques i amb una petita part 
groga a la base, per l'altra G. segetum i 
unes altres plantes que combinen caràcters 
de les dues espécies: fulles glaucescents, 
pecíol ample (semblant a G. segetum) amb 
segments laterals (G. coronaria), làmina 
profundament dividida, però amb els 
segments amples i amb dents poc 


profundes. Consultat el material original de 
Pau (MA 128240), s'ha comprovat que 
aquest reuneix els mateixos caràcters que el 
de Son Felip pel que fa a la morfologia de 
les fulles. Atès que fins ara no s'havia fet la 
combinació d'aquest tàxon dins el gènere 
Glebionis, aquí es procedeix a fer-la. 


Hemionitis acrostica (Balb.) Mosyakin (= 
Cheilanthes acrostica (Balb.) Tod.) 

Camí d'Alpare, Ciutadella de Menorca, 
31SEE776235, 45 m, paret seca de pedres 
de marès que dóna dins el camí, en 
orientació nord, materials calcaris, 18-XII- 
2020, P. Fraga (P. Fraga, herb. pers.). 

Falguera raríssima a Menorca, fins ara 
es coneixia una sola població, formada per 
dos individus, a la tramuntana, So n'Ermità 
(Fraga et al., 1997b). En aquesta segona 
localitat s'han localitzat també només dos 

individus adults, creix en un ambient 
diferent al de la primera i a una zona de 
l'illa completament diferenciada. Tot açò fa 
pensar, que encara que sigui de forma molt 
localitzada, ^ podria haver-hi altres 
poblacions. 


**Holcus lanatus subsp. vaginatus (Willk. 
ex Pérez Lara) M. Seq. & Castrov. 

Entre sa Falconera i els penyals de 
l'Anticrist, Sa Muntanya Mala, Ciutadella 
de Menorca, 31TEE8234, 70 m, faldes 
pedregoses i rossegueres del litoral, 
materials silicis, 20-V-2013, P. Fraga (P. 
Fraga, herb. pers.). 

L'existència d'una població d'H. 
lanatus L. amb uns caràcters diferents era 
coneguda des de fa temps: plantes baixes, 
fulles amb el marge ondulat, inflorescència 
parcialment envoltada per la vaina de la 
fulla superior, etc., temptativament ja 
s'havia assimilat amb la subsp. vaginatus. 
La recent publicació del gènere a Flora 
iberica (Sequeira, 2020) ha aportat 
informació més detallada que confirma la 
identitat taxonónica d'aquestes plantes. En 
aquella localitat no és una planta rara i és 
versemblant que la seva àrea distribució 
s'estengui al llarg del ambients marítims de 
sa Muntanya Mala. 


Hypecoum procumbens L. 

Son Felip, Ciutadella de Menorca, 
31TEE828327, 50 m, tanques en guaret 
amb vegetació ruderal nitròfila i segetals, 
arenes calcàries, 14-IV-2020. C. Mascaró & 
P. Fraga (P. Fraga, herb. pers.). 

Segona localitat per aquesta papaveràcia 
a Menorca. La seva presència es va poder 
confirmar a les anteriors notes florístiques 
(Fraga et al., 2020). L'hàbitat és idèntic a 
aquella primera població: arenes emprades 
com a terra de conradís en guaret. Aquí 
encara es veu més clar que la presència de 
l'espècie podria ser anterior a l'ús antròpic, 


ja que tot i no haver-hi cap alteració del sòl, 
l'espècie persisteix. De fet, aquesta segona 
població es troba a la mateixa regió 
geogràfica que l'anterior, la zona de la Vall: 
plans de terres arenoses (antics arenals i 
sistemes dunars) que ocupen les fondalades 
(valls) situades darrere les cales entre 
Corniola i Alfurí. 


** Juncus striatus Schousb. ex E. Mey 

Es Molinet, Es Mercadal, 
31TFE002289, 20 m, depressió inundada a 
l'hivern amb vegetació higròfila, terres 
argiloses silícies, 21-V-2020, P. Fraga (P. 
Fraga, herb. pers.). 

Espècie propera a J. articulatus L. de la 
qual es diferencia, entre d'altres caràcters, 
per les fulles amb petites crestes 
longitudinals, que les hi donen un tacte més 
aspre, i per les càpsules més llargament 
acuminades (Romero Zarco, 2010). En 
general, el grup de J. articulatus està mal 
estudiat a Menorca, sistemàticament les 
plantes de creixement baix, cespitoses i 
fulles septades s'assignen a aquesta espècie, 
per tot açò, es versemblant que hi hagi 
altres espècies del grup. 


Limonium fontqueri (Pau) L. Llorens ex 
Greuter, Burdet & G. Long 

Caleta de Binillautí, Maó, 
31SFE089211, 5 m, roquissars i terres 
primes del litoral, formant part de la 
comunitat de Limonium, materials 
paleozoics, 15-X-2020, P. Fraga (P. Fraga, 
herb. pers.). 

Quarta localitat per aquest endemisme 
de Menorca (Fraga Arguimbau, 2020), 
situada entre altres dues (Sa Mesquida i 
Punta de sa Cudia), açò fa pensar que en 
aquella part del llevant de l'illa l'espècie 
podria ser més freqüent del que se sap fins 
ara. 

*Linaria micrantha (Cav.) Hoffmanns. & 
Link 

Alzinar  d'Alfurí, Ciutadella de 
Menorca, 31TEE833322, 75 m, clarianes 
per dins la marina en arenes poc mòbils 
amb comunitat de teròfits, materials 
calcaris, 16-IV-2020, P. Fraga (P. Fraga, 
herb. pers.). 

Espècie àmpliament distribuïda per la 
Mediterrània, a les Balears coneguda de les 
altres illes (Sáez i Bernal, 2009). La 
població d'Alfurí està formada per pocs 
individus (< 30), tot i que una exploració 
d'aquella zona, on hi ha altres punts amb un 
hàbitat semblant, podria mostrar una 
distribució més extensa. 


Lysimachia minima (L. U. Manns & 
Anderb. 

Cala Roja de Fornells, Es Mercadal, 
31TEE967318, 2 m, comunitats d'Isoetes 
en arenes silícies humides, ambient litoral, 
4-V-2020, P. Fraga (P. Fraga, herb. pers.). 

Quarta localitat a Menorca per aquesta 
primulàcia minúscula (Fraga et al., 2004), 
precisament la seva extremada petitesa i el 
seu comportament efímer dificulten la seva 
localització. Les quatre poblacions creixen 
en ambients sensiblement diferents: vorera 
d'una bassa temporal en materials 
paleozoics | (Cardona i Rita, 1982), 
comunitats de teròfits en sòl calcari 
inundable (Saéz i Fraga, 1999), comunitats 
d'Isoetes en materials paleozoics (Fraga et 
al., 2003). Tot açò fa pensar que l'espècie 
deu tenir una distribució més àmplia a l'illa. 


*Lysimachia tenella L. 

Degotadís de ses Canyes, barranc 
d'Algendar, Ferreries, | 31SEE826256, 
parets de pedres i terra regalimants, 
creixent per entre les comunitats de 
briòfites, materials calcaris, 15-VII-2020, 
X. Pallicer (P. Fraga, herb. pers.). 


Hi havia indicis de la presència 


d'aquesta espècie a Menorca (Andrés 
Bermejo, com. pers.), però fins aquesta 
citació no s'ha pogut confirmar. A les 
Balears era coneguda de Mallorca (Bonafè, 
1979). 

Fig. 4. Lythrum salicaria L., detall de la 
inflorescéncia. 
Fig. 4. Lythrum salicaria L., inflorescence close- 
up. 





Lythrum salicaria L. (Fig. 4) 

Talis, Es Migjorn Gran, 31SEE900180, 
2 m, vegetació palustre, dins el canal 
conegut com sa Mina, excavat a mitjans del 
segle passat per controlar el nivell d'aigua 
del prat de ses Canassies, 24-IX-2020, I. 
Fernández (P. Fraga, herb. pers.). 

Indicat per autors antics (Fraga ef al., 
2004) i posteriorment confirmada la 
presència per Bolòs et al. (1970), tanmateix 
d'ençà aquesta darrera citació no s'havia 
tornat a trobar. És versemblant que per dins 

l'extensa zona humida de ses Canassies hi 
hagi altres nuclis. 


Malva minoricensis J.J. Rodr. 

Llosar de so n'Escudero, Ciutadella de 
Menorca, 31TEE7133, 40 m, roquissars i 
escletxes de penyes en ambients litorals 
amb forta influència de la tramuntana, 
materials calcaris, 8-V-2020, P. Fraga (P. 
Fraga, herb. pers.). 

Amb aquesta població detectada es 
confirma que aquest endemisme amenaçat 
(Sáez et al., 2017), actualment concentra la 
majoria de poblacions a l'extrem nord- 
occidental de Menorca (Fraga Arguimbau, 
2020), contrasta amb el fet que a 
començaments del segle passat la majoria 
de les poblacions eren a l'extrem oriental 
(Rodríguez, 1904), on amb les dades 
actuals haurien desaparegut. Una certa 
nitrificació del sòl sembla un factor 
important per aquesta espècie. Així, les 
poblacions actuals es troben totes en zones 
on persisteix la ramaderia extensiva 
(quadrant nord-occidental de l'illa) o bé hi 
ha colònies d'aus marines (illes de l'Aire i 
d'en Colom). 


Medicago heterocarpa Spach ex Durieu 


Algaiarens, Ciutadella de Menorca, 
31TEE789331, 2 m, arenes humides, 
estacionalment  inundades a l'hivern, 


materials calcaris, 11-V-2020, P. Fraga (P. 
Fraga, herb. pers.) 

Durant molts anys M. murex VVilld. s'ha 
considerat un espècie polimorfa, tot i que 
els autors antics ja l'havien considerat com 
un grup d'espècies properes (Guittonneau 
et al., 2018). Lesins i Gillies (1970) van 
constatar que dins M. murex hi havia dos 
nivells de ploidia: 2n — 14 i 2n — 16, i que 
les dues formes eren interestèrils. A partir 
d'aquesta informació, Small i Brookes 
(1985) fan un estudi morfològic i conclouen 
que les plantes amb 2n — 16 s'han de 


considerar com una espècie diferent: M. 
lesinsii E. Small. Pocs anys després 
Abdelguerfi i Guittonneau (1989) arriben la 
mateixa conclusió, però donen prioritat al 
binomen d'Spach: M. heterocarpa. 

Guittonneau et al. (2018) fan un estudi 
exhaustiu, detallat i extens del problema 
taxonòmic del complex de M. murex, 
confirmen la diferenciació morfològica dels 
dos tàxon i també conclouen que el nom 
prioritari per les plantes amb 2n — 16 és M. 
heterocarpa, morfològicament es 
diferencien de M. murex s.s. en caràcters 
com: folíols obcordats d'àpex truncat o 
emarginat, peduncle de la inflorescència 
igualant el pecíol de la fulla axil-lant, fruits 
sense costelles perifèriques. 

Encara més recentment, Romero Zarco 
(2019) cita com a novetat per a la flora 
ibèrica aquesta espècie (sub M. lesinsii). A 
Menorca ja va ser citada per Rodríguez 
(1904), atès que segons les conclusions de 
Guittonneau ef al. (2018), les plantes 
identificades històricament com subsp. 
murex corresponen a M. heterocarpa i les 
que — s'han classificat com subsp. 
sphaerocarpos (Bertol.) R.A. Lesins & I. 
Lesins en realitat són M. murex s.s., 
Rodríguez (1904) cita els dos tàxons amb 
localitats concretes. En qualsevol cas, 
s'afegeix aquí una citació per deixar 
constància de la presència actual del tàxon, 
el qual, sens dubte és relativament freqüent 
a la tramuntana de Menorca. 


Medicago rugosa Desr. 

Alcalfar, Sant Lluís, 31SFE1009, 10 
m, comunitats herbàcies, principalment 
formades per teròfits, a les clarianes de 
l'ullastrar i de la marina litoral, sòl calcari, 
29-IV-20, P. Fraga (P. Fraga, herb. pers.). 

Amb aquesta tercera localitat es 
confirma el que ja s'apuntava a unes notes 
florístiques anteriors (Fraga et al., 2020), és 
un espècie distribuida per l'extrem oriental 

de l'illa 1 que ocupa ambients naturals, no 
estrictament antrópics com pareixia indicar 
la primera citació (Fraga et al., 2002). 


**Minuartia hybrida subsp. laxa (Jord.) 
Jauzein 

Es Berrecks de Santa Anna, Ciutadella 
de Menorca, 31SEE8020, 50 m, pradells de 
teròfits en sòl arenós calcari, 8-IV-2008, P. 
Fraga (P. Fraga, herb. pers.). 

M. hybrida (Will) Schischk. és a 
freqüent a Menorca com una de les 
components del pradells de  terófits, 
principalment en sóls bàsics. Fins ara no 
s'havia estudiat en detall la taxonomia 
infraespecífica que proposen alguns autors 
(Jauzein, 1995; Tison et al, 2014). 
Recolleccions recents 1  l'examinació 
detallada del material d'herbari ha mostrat 
lexisténcia de tres tàxons del grup a 
Menorca: subsp. Aybrida, subsp. laxa i 
subsp. mediterranea (Link) O. Bolós & 
Vigo, aquesta, fins ara, citada com espécie 
(M. mediterranea (Link) K. Maly). D'elles, 
amb les dades actuals, la més freqüent seria 
la subsp. Aybrida. La discriminació dels 
tàxons es fa principalment a partir dels 
caràcters de la inflorescència: presència i 
abundància de péls glandulars, longitud de 
les ramificacions i dels pedicels (Jauzein, 
1995). No s'han trobat referències sobre la 
presència a les altres illes, per bé que amb 
tota probabilitat i és present al ser la subsp. 
laxa una de les més esteses per les regions 
mediterrànies (Tison et al., 2014). 


**Najas marina subsp. armata Horn 

Es Prat de Tirant, Es  Mercadal, 
31TEE936317, 2 m, llacuna amb aigües 
poc profundes moderadament eutrofitzades, 
envoltada de vegetació lleugerament 
halófila, 30-VII-2020, D. Coll (P. Fraga, 
herb. pers.). 

És la primera citació d'aquesta gènere a 
Pilla i d'un membre de la família 


Hydrocharytaceae. En aquesta localitat 
l'espècie es distribueix per gran part de la 
superfície de la llacuna, formant motes de 
fins 1 metre de diàmetre. L'hàbitat és el 
característic d'aquesta subespècie (Talavera 
i Gallego, 2010). Sovint aquesta llacuna no 
s'eixuga durant l'estiu, aquest fet, les 
aigües tèrboles i el sól fangós profund que 
dificulta l'exploració, podrien explicar que 
fins ara no s'hi hagués detectat. La planta 
de Menorca és densament espinosa, amb les 
fulles curtes, relativament amples i amb les 
dents molt pronunciades (Fig. 5). 

Fig. 5. Najas marina subsp. armata Horn 


Paronychia argentea Lam. 

Arenal de sa Cavalleria, Es Mercadal, 
31TEE917343, 20 m, vegetació ruderal de 
vorera de camí en sòl arenós calcari damunt 
un substrat silici, 19-V-2020, P. Fraga (P. 
Fraga, herb. pers.). 

Espècie rara a Menorca. Rodríguez 
(1904) recull les citacions d'autors antics, 
sense haver-la vista. Agustí Landino la 
considera abundant localment  (Fraga- 
Arguimbau, 2015). Tot sembla indicar que 
a Menorca és una espécie en una situació 
marginal. 


Reseda phyteuma L. 

Sa Roca, Es Mercadal, 31SEE962274, 
160 m, vegetació herbàcia nitrófila formada 
principalment per terófits en una zona on fa 
anys s'havia fet extracció d'àrids, terres 

pedregoses calcàries, 22-IV-2020, P. Fraga 
(P. Fraga, herb. pers.). 

La presència d'aquesta espècie a 
Menorca era dubtosa fins ara (Fraga ef al., 
2004). Només es coneixien les citacions 
antigues recollides per Rodríguez (1904) i 
una cita posterior de Mateo (1981). La 
població de sa Roca estava formada per una 
vintena d'individus reproductors. L'aspecte 
general de la planta, durant la floració 
recorda a plantes poc desenvolupades de R. 
alba L., un espècie molt abundant a l'illa. 


Rosa canina L. 

Llucatx, Es Mercadal, 31TEE986291, 
70 m, bardissa d'esbarzers a una paret seca 
que fa mitgera entre els camps de cultiu i la 
carretera, terres argiloses calcàries, 9-VI- 
2020, P. Fraga (P. Fraga, herb. pers.). 

Fins ara a Menorca del gènere Rosa, en 
estat silvestre, només es coneixia R. 
sempervirens L. Dels diferents tàxons 
reconeguts dins aquesta espècie (Silvestre i 
Montserrat, 1998), els individus d'aquesta 
localitat correspondrien a R. canina s.s. pels 
pedicels glabres i els folíols amb dentició 
simple. Pel que fa a la resta de Balears, la 
seva presència a Mallorca és dubtosa 
(Silvestre i Montserrat, 1998), tot i que 
altres tàxons del grup sí que hi són ben 
presents (Saéz et al., 2011, 2017). 

Cursach (1790) la indica com a present 
a l'illa, però posteriorment Rodríguez 
(1904) la va situar entre les espècies 
excloses de la flora de l'illa. R. canina s.l., 
no es coneix pel seu ús com a ornamental a 
Menorca, la referéncia de Cursach (1790) 
és com a planta medicinal. Des de la 
generalització dels rosers ornamentals 
coneguts com a híbrids de té, R. canina s.l. 
és el grup taxonómic més emprat com a peu 
o patró per empeltar-hi aquestes varietats 
(Esselink et al. 2003) i fer-les més 
resistents. A partir de les plantes cultivades 
es poden generar poblacions de R. canina 


s.l. per rebrots de soca o d'arrel del patró, 
però aquestes sempre solen quedar a poca 
distància d'ambients antropitzats. 

A Menorca hi ha una altra població 
d'aquest grup que tindria aquest origen, per 
haver-se originat en una zona on es va fer 
una actuació  d’enjardinament (avui 
abandonada) en la qual es van plantar 
rosers ornamentals, a partir d'aquests 
s'hauria originat aquesta altra població, 
però pels caràcters morfològics (Silvestre i 
Montserrat, 1998): pedicels glandulosos, 
folíols amb denticulació senzilla i regular, 
s'ha identificat com  *Rosa andegavensis 
Bastard. Mirador de sa Penya de s'Indi, 
carretera Me-1 km 19, Es Mercadal, 
3]SEE934251, 135 m, vegetació arbustiva 
de mates i bardissa en un talás de la 
carretera, materials silicis, P. Fraga (P. 
Fraga, herb. pers.). En aquest cas, sí que 
s'ha considerar com un tàxon al-lócton en 
procés de naturalització, al estar penetrant 
en vegetació natural. S'ha comprovat que 
aquest tàxon, R. andegavensis, és el més 
emprat com patró en l'empelt dels rosers 
ornamentals que arriben a Menorca. 


*Sanguisorba minor Scop. subsp. minor 

Es Molinet, Es Mercadal, 
3] TFE004290, 20 m, terres argiloses amb 
vegetació herbàcia, sòl silici humit a 
l'hivern, 21-V-2020, P. Fraga (P. Fraga, 
herb. pers.). 

S. minor subsp. balearica (Bourg. ex 
Nyman) és freqüent a Menorca amb una 
extensa amplitud ecològica. La subsp. 
minor fins ara Balears només es coneixia de 
Mallorca (Navarro i Mufioz Garmendia, 
1998). 


Spergularia heldreichii Foucaud ex E. 
Simonn & P. Monnier 

Cala Roja de Fornells, Es Mercadal, 
31TEE967318, 2 m, arenes silícies 
alterades en ambients litorals halófils, 4-V- 

2020, P. Fraga (P. Fraga, herb. pers.); camí 
cap el pont d'en Gil, Torre del Ram, 
Ciutadella de Menorca, 31TEE797290, 15 
m, depressions i reclots amb acumulacions 
d'arena i llims en roquissars del litoral, 
formant part de la comunitat de Limonium, 
materials calcaris, 29-V-2020, P. Fraga (P. 
Fraga, herb. pers.), torrent des Freus, Sant 
Antoni, Maó, 31SFE117161, 40 m, a un toll 
assecat dins el llit del torrent, materials 
paleozoics silicis (llosella), 5-VI-2020, P. 
Fraga (P. Fraga, herb. pers.). 

Fins ara aquesta espècie es considerava 
com a molt rara (Fraga et al., 2004), amb 
només dues localitats conegudes (Fraga i 
Pallicer, 1998). A Menorca mostra una 
ecologia ben definida: depressions amb 
acumulacions d'arena o llims en ambients 
litorals i que romanen inundades o molt 
humides durant l'hivern. És per tant una 
espècie de fenologia més tardana que altres 
del gènere, açò pot explicar les poques 
citacions. Per tant, podria ser més freqüent 
del que sabem fins ara. 


Spergularia nicaeensis Sarato ex Burnat 
Llosar de So n'Escudero, Ciutadella de 
Menorca, 31TEE718339, 35 m, terres 
arenoses formades per descomposició del 
marès (sauló) amb vegetació nitro-halòfila 
herbàcia afavorida per la presència de 
bestiar oví, 8-V-2020, P. Fraga (P. Fraga, 
herb. pers.), Punta s'Escullar, Ciutadella de 
Menorca, 31TEE399344, 25 m, vegetació 
herbàcia nitro-halófila litoral en terres 
arenoses nitrificades per la preséncia de 
bestiar oví 1 ocells marins, 3-VI-2020, P. 
Fraga (P. Fraga, herb. pers.); Darrere el pla 


dels Anglesos, Salairó, Es  Mercadal, 
31TEE893443, 5 m, vegetació nitro- 
halòfila herbàcia en terres  arenoses 


formades per materials silícis i calcaris 
moderadament nitrificades per la presència 
ocasional de bestiar, 1-VI-2020, P. Fraga 
(P. Fraga, herb. pers.). 


El gènere Spergularia és considerat un 
dels més difícils en la identificació dels 
tàxons que el formen (Tison et al., 2014), 
per a una determinació correcta s'ha de 
disposar de material que reuneixi caràcters 
que es manifesten en diferents estadis 
fenològics de la planta: concrescència de 
les estípules, forma i mida de les estípules a 
la inflorescència, càpsules madures, llavors, 
etc. S. nicaeensis ha estat citada per 
diferents autors, però sense indicar localitat 
concreta (Fraga et al., 2004). Amb aquestes 
localitats es confirma la seva presència a 
l'illa i tot sembla indicar que no seria molt 
rara. És semblant a S. rubra (L.) J. Presl & 
K. Presl (Tison et al., 2014; Pignatti, 2017), 
de la que es diferencia principalment per 
tenir les —estípules més curtes, la 
inflorescència més laxa i les bràctees 
d'aquesta iguals o més curtes que les 
estípules. —Ecològicament també tenen 
diferències, S. rubra creix preferentment en 
ambients ruderals no salins, mentre que S. 
nicaeensis és clarament halòfila. 


*Stellaria ruderalis M. Lepší, P. Lepší, Z. 
Kaplan & P. Kouteckÿ 

Ferreries, 331SEE8626, 31SEE8627, 70 
m, vegetació ruderal d'ambients urbans i de 
voreres de tanques pasturades, 
principalment allà on reposa el bestiar, 
terres silícies, 26-IV-2020, P. Fraga (P. 
Fraga, herb. pers.). 

Tàxon que fa poc s'ha segregat d'S. 
media (L.) Vill. a partir d'un estudi de 
genètic i morfològic (Lepší et al., 2019). 
Encara més recentment, Sáez (2020) la cita 
com a novetat pel territori ibéric i les 
Balears. La discriminació amb S. media es 
pot fer principalment per caràcters 
reproductors: mida dels pètals, nombre 
d'estams i especialment l'ornamentació les 
llavors (Sáez, 2020). Bomble (2020) fa una 
comparació més exhaustiva, detallada i 
il-lustrada dels dos tàxons que pot ser més 

útil per a la seva identificació. Com a 
indiquen tots aquests autors per altres 
regions, és molt probable que també a 
Menorca una part important de les citacions 
de S. media corresponguin a S. ruderalis. 
Tanmateix, tant la presència de S. media 
com de S. neglecta Weihe, queden 
confirmades a l'illa després d’haver 
consultat el material d'herbari. 





Fig. 6. Thymelaea passerina (L.) Coss. & 
Germ., detall de les tiges floríferes. 

Fig. 6. Thymelaea passerina (L.) Coss. & Germ., 
close-up of the flowering parts. 


**Thymelaea passerina (L. Coss. & 
Germ. (Fig. 6) 

S'Alberg Vell, Ferreries, 31SEE83 1260, 
75 m, rostolls en terres arenoses calcàries, 
21-VI-2020, P. Fraga (P. Fraga, herb. 
pers.). 

Segona espècie anual del gènere a 
Menorca, fins ara es coneixia la presència 
de T. gussonei Boreau a tres localitats 
(Fraga et al., 2007). T. passerina s'havia 
citat per error (Fraga et al., 1997a) al haver- 
se confós amb T. gussonei. Les dues 
espècies tenen un aspecte general semblant, 
T. passerina és una planta més robusta, 
completament glabra i amb les flors 
hermafrodites. A Menorca les dues espècies 
tenen una fenologia semblant amb la 
floració a començaments d'estiu. En canvi, 
Pedrol (1997) indica una floració tardo- 
estival per a T. gussonei. 


Tuberaria macrosepala (Salzm. ex Boiss.) 
Willk. 

Marina de Ruma, Ferreries, 
31TEE866296, 220 m, vegetació herbàcia 
silicícola en llisers i roquissars, on hi ha 
més acumulació de terra, 10-IV-2004, P. 
Fraga (P. Fraga, herb. pers.), Muntanya de 
s'Enclusa, Ferreries, 31SEE8627, 180 m, 
comunitats d'Isoetes i pradells de teròfits en 
arenes silícies humides o inundades de 
forma efímera durant l'hivern, 13-V-2020, 
P. Fraga (P. Fraga, herb. pers.). 

Amb aquestes, ja són quatre les 
localitats conegudes per aquesta cistàcia 
anual que, per ara, concentra les seves 
poblacions a la part central interior de l'illa. 
L'ecologia en aquestes poblacions és 
idèntica a les altres conegudes fins ara: 
vegetació herbàcia  silicícola formada 
principalment per teròfits (Fraga i Pallicer, 
1998, Fraga et al., 2005). A la localitat de 
s'Enclusa s'observa el mateix que a ses 
Fonts Rodones, dins el conjunt de plantes 
amb  sépals —acrescents hi ha dues 
morfologies fàcils de diferenciar. 

i) Plantes amb pubescència densa amb 
pèls glandulosos, principalment a la 


inflorescència, flors amb els pètals 
tricolors i sèpals exteriors 
moderadament —acrescents, aquestes 


plantes s'han identificat com Tuberaria 
guttata var. ericaulon (Dunal) Gross 
(Castro et al., 2007), però Grosser 
(1903) no fa cap menció a l'acrescència 
del sèpals exteriors en el seu tractament 
del gènere. A la vegada aquestes plantes 
també  s'ha comprovat que són 
hexaploides (2n — 36) mentre que T. 
guttata s.s. és octaploid (2n = 48) 
(Castro et al., 2007). Tot sembla indicar 
que aquestes plantes no serien T. 
macrosepala i que s'haurien de 
reconèixer com un tàxon diferenciat de 
T. guttata, però és necessari fer un 
estudi exhaustiu de material d'herbari. 

ii) Plantes amb pubescéncia més esparsa, 
sense péls glandulars, pétals grocs amb 
una macula basal de color negrós, no 
tricolors,  sèpals exteriors molt 
acrescents, fins a dues vegades més 
llargs que els interiors. Els caràcters 
coincideixen més amb T. macrosepala 


s.s. (Gallego, 1993). 


Per tant, en aquest tàxon, a Menorca, hi 
ha un problema taxonómic a resoldre. 


**Verbena officinalis subsp. africana R. 
Fern. & Verdc. (fig. 7) 

Camí de Torrelló, Maó, 31SFE0414, 95 
m, vegetació ruderal de voreres de camí, sól 
argilós calcari, 5-V-2020, P. Fraga (P. 
Fraga, herb. pers.). 

Tot i la variabilitat morfològica de 
Verbena officinalis L. i dels nombrosos 
tàxon infraespecífics que s'hi reconeixen 
(Munir, 2002), per ara no hi ha cap revisió 
taxonómica de l'espécie a la Mediterrània. 
La localització al camí de Torrelló d'una 


població amb unes característiques 
diferents: planta vigorosa, fulles superiors 
profundament dividides, flors amb la 


corol-la significativament grossa, va fer 
indagar sobre la seva identitat i va ser 
identificada com a subsp. africana. Un 
tàxon descrit fa relativament poc temps 
(Fernandes i Verdcourt, 1989). La seva 
posició taxonómica és controvertida, 
descrita com una subespècie (Fernandes i 
Verdcourt, 1989), Michael (1997) la 
considera una espécie i en una revisió més 
recent del gènere (Munir, 2002) la 
recombina com una varietat. Pels caràcters 
morfològics observats que permeten 
discriminar aquest tàxon dels altres del grup 
de V. officinalis, aquí s'ha preferit seguir el 
criteri dels autors de la seva descripció. 

Tot i el seu epítet africana, té una 
distribució àmplia que abasta Àfrica, 
Austràlia, Àsia i Oceania (Munir, 2002). 


No s'ha citat de la Mediterrània, però molt 
possiblement hi sigui present. Així les 
coses, aquesta seria la primera citació per a 
la flora ibèrica. Tot i no haver-se citat fins 
ara, no es considera una arribada recent ni 
un tàxon al-lòcton. A partir d'aquesta 
identificació s'han revisat amb més detall 
altres poblacions de l'espècie (freqüent a 
Menorca) i s'ha observat una variabilitat 
important que fa pensar en l'existència 
d'altres tàxons infraespecífics de l'espècie. 


Agraiments i reconeixements 


Una part de les exploracions de camp 
que han fet possible localitzar poblacions 
d'alguns tàxons — d'aquestes notes 
florístiques s'han fet en el marc de tres 
projectes: campanya 2020 de Seguiment de 


flora amenaçada de Menorca 
(desenvolupat per l'Observatori 
Socioambiental de Menorca dins el 


Programa de seguiment de la biodiversitat a 
la Reserva de Biosfera de Menorca de 
l'Agència Menorca Reserva de Biosfera), 
Inventari de valors naturals a finques 
agràries en custòdia 2020 (GOB Menorca i 
Institut Menorquí d'Estudis), projecte 
Accions de Recuperació —d'Espècies 
Silvestres (ARES) desenvolupat per SEO- 
Birdlife i finançat per la Conselleria de 
Medi Ambient i Territori del Govern de les 
Illes Balears. 

Hem de fer un agraiment especial a 
David Coll Triay per comunicar-nos la 
presència de Najas marina al Prat de Tirant. 

